**Foglalkozásterv**

***ideje:*** 2021. február 1.

***helye:*** Zuglói Benedek Elek EGYMI

***résztvevői:*** 7-9 éves tanulásban akadályozott, autizmusban súlyosan érintett, beszélő gyermekek

***témája:*** érzelmek felismerése, kifejezése, indulatok helyes kifejezése, levezetése

***formája:*** babzsákos foglalkozás

***módszerei:*** vizuálisan támogatott verbális utasítások, szükség esetén promptok, modellálás, utánzás

***eszközei:*** asztal, székek***,*** babzsákok, viselkedéses szempontok kártyái, munkarend, zsetonok, zsetongyűjtők, mondatcsíkok, képek, naplók, lufik

***fejlesztési céljai:*** frontális utasításra való figyelem, névre való figyelem, kapcsolatfelvétel, auditív és vizuális figyelem, kérés, beszédértés, önismeret, a sorra kerülés kivárása, élménymegosztás, beszélgetési készségek fejlesztése, érzelmek felismerése, kifejezése, indulatkezelés

***A foglalkozást vezető személyek:*** Szigethi Zsófia, Csorna Krisztina

|  |  |  |  |  |
| --- | --- | --- | --- | --- |
| **Idő** | **Tevékenységek** | **Célok** | **Módszerek, eszközök** | **Megjegyzések** |
| 3 perc | **1. Bevezetés** A játékvezető elmondja a résztvevőknek, hogy babzsákos foglalkozás következik. A munkarenden előre jelzi a feladatok számát, kiosztja a viselkedéses szempontokat. Előre jelezzük a jutalmat is, a gyerekek választják ki a számukra motiváló jutalom képét. Minden játék után a viselkedéses szempont betartásáért zseton jár, amit a foglalkozás végén jutalomra válthatnak.  | A tevékenységek előre jelzése, a bejósolható, érzelmileg biztonságos környezet megteremtése, vizuális megsegítés. Motiváció. | *Eszközök:* Viselkedési szempontok kártyái, zsetongyűjtő kártya, munkarend, jutalomválasztó*Módszerek:* vizuálisan támogatott verbális utasítások |  |
| 5 perc | **2.** **Adogatós** A játékvezető dobja a babzsákot. („Annak dobom a babzsákot, aki mond nekem egy állatot/gyümölcsöt/bútort…”)A gyerekek egyesével dobják vissza a játékvezetőnek a babzsákot („Attól kérem vissza, akinek az anyukáját … hívják stb.”). | Frontális utasításra való figyelem, szókincs aktivizálás, főfogalom, saját magára vonatkozó információk gyakorlása és felismerése. | *Eszközök:* babzsákok*Módszerek:* szóbeli utasítás, szükség szerint prompt |  |
| 10 perc | **3. Napló**A személyes napló segítségével beszámolnak a gyerekek az előző délutáni élményeikről. Utána kérdéseket teszek fel róla a többieknek. | Élménymegosztás, figyelem, beszélgetési készségek, kérdésfeltevés, adekvát válaszadás | *Eszközök:* naplók*Módszerek:* kérdezés, szükség szerint prompt.    | A gyerekek közti kommunikáció elősegítésére nagy hangsúlyt fektetünk. |
| 8 perc | **4. Érzelem tükör**Először a foglalkozásvezető, majd valamelyik gyerek húz egy kártyát, amin egy valamilyen érzelmet kifejező rajzolt arc van. Saját magán megmutatja a többieknek. A többi résztvevő utánozza. Milyen érzelem? Kellemes vagy kellemetlen? Mitől érezheti így magát? Ha kellemetlen, hogyan segíthetünk neki? Ő mit tehet, hogy jobban érezze magát?  | Érzelmek felismerése és kifejezése. A negatív érzelmekkel való megküzdés módjai. | *Eszközök:* érzelem kártyák, babzsák*Módszerek:* szóbeli utasítás, bemutatás, kérdezés | A sorrakerülést a babzsák jelzi. |
| 10 perc | **5. Helyes-helytelen viselkedések**A foglalkozásvezető az asztal közepére teszi a helyes és helytelen szócsíkokat, ezek alá fogjuk gyűjteni a megfelelő kis történeteket. Minden történet párban van, egy-egy konfliktushelyzetet ábrázol a kép és a leírás. A pár egyik tagja a helyes viselkedést írja le az adott helyzetben, a másik a helytelen viselkedést. A gyerekeknek kell eldönteni, hogy az adott kártyán a helyes vagy helytelen viselkedés szerepel. | Konfliktushelyzetekben helyes viselkedés, megfelelő kommunikációs forma kiválasztása. | *Eszközök:* képek, szócsíkok, babzsák*Módszerek:* szóbeli utasítás, modellálás, irányítás, szükség szerint prompt | Játék közben felidézzük saját élményeiket egy-egy érzelemhez kötődően |
| 6 perc | **5. Lufi játék**A gyakorlatot guggoló helyzetből kezdik a gyerekek, minél kisebbre húzzák össze magukat. Lassan beszívják az orrukon a levegőt, ezzel párhuzamosan lassan felállnak és egyenesen felemelt karral, lábujjhegyen megfeszítik magukat. (Ekkor „fújódik fel” a lufi.) 4-5 másodpercig bent tartják, utána szájon át kifújják gyorsan, süvítő hanggal kísérve, miközben újra leguggolnak. 3-4 alkalommal ismételjük. Közben a foglalkozásvezető valóban felfúj és leereszt egy lufit, ezzel adva meg a feladat ritmusát. | Relaxáció tanulása | *Eszközök:* lufi*Módszerek:* szóbeli utasítás, mintaadás, szükség szerint prompt |  |
| 3 perc | **7. Jutalmazás** Az egyes feladatok után értékeljük a viselkedéses szabály betartását. Összesen öt zsetont lehet gyűjteni. Mindenki annyi jutalmat kap, ahány zsetont  | Névre való figyelem, a sorra kerülés kivárása, verbális kifejezőkészség, önismeret fejlesztése | *Eszközök:* Viselkedéses szabálykártyák, zsetongyűjtő, zsetonok, jutalmak*Módszerek:* vizuálisan támogatott verbális utasítás, szükség szerint prompt | Az előre jelzett jutalmat kapják meg a gyerekek. |